**Bofællesskabet Bakken**

**Beretning 2019**

Jeg vil starte som Formanden før mig gjorde sidste år, og årene før og mange tidligere formænd har gjort.

2018 blev i sandhed et travlt år i bofællesskabet.

Særligt 2 store ’Projekter’, der på sin vis hang sammen, gjorde sig bemærket

Gårdsalgsprojektet der efter ca. 10-15 år i støbeskeen i princippet var ’Afsluttet’ og blot skulle køres i mål, så vi efterfølgende kunne spendere al udbyttet til jordvarmeprojektet.

Gårdsalgsprojektet viste sig at tage lidt længere tid at afslutte, end hvad både købere og bofæller havde forudset. Og lidt flere fællesmødepunkter.

Der blev hurtigt behov for en midlertidig container i 2-3 måneder. Sidst vi havde en midlertidig container på pladsen, blev den der 3 år. Så galt går det dog nok ikke denne gang- og vi lever fint med den et par måneder mere 😊

Bofæller - både de implicerede på gården, de dertil hørende professionelle udvalg og alle andre bofæller, lagde stor energi i at kommentere den korrekte udformning af og det udvendige ’look’ i en grad der gør gården til et af de mest gennemarbejdede og gennemdiskuterede projekter mht. til vinduer, døre og terrassers udformning, placering og farve i bofællesskabet historie.

Og Smukt bliver det med alle de input – ingen tvivl om det. Både udvendig og indvendig.

Og trods vældig argumentation undervejs og indtil allersidste møde, sluttede processen lykkeligt på seneste ekstraordinære fællesmøde med næsten enstemmig vedtagelse af det endelige projekt. Stort Tillykke til gården og dens beboere.

Hvor gårdsalget måske har været et af de længst varende projekter med flest både ordinære og ekstraordinære fællesmøder på samvittigheden gennem tiden, er Jordvarme projektet så afgjort det største, både med hensyn til planlægning, styring, kommunikation og ikke mindst pris. Et projekt der langt om længe blev rigtig synligt i 2018 hvor gravearbejdet gik i gang, men hvor der ligger års flittigt arbejde fra engagerede bofæller bag. Og nu skal man jo passe på med at fremhæve nogle bofæller fremfor andre, for der er mange bofæller der laver meget ikke lige så synligt arbejde i kulissen. Men jeg synes alligevel det er værd at lette på hatten for det fantastiske hold, med enkelte flyvende udskiftninger undervejs – og nogen der har holdt ved fra starten, der har formået at styre dette kæmpemæssige projekt næsten i hus. Hip Hip hurra.

Og så gør det godt i hele kroppen at vide at vi snart kommer helt op i superligaen hvad angår klimaaftryk. Nu mangler Arne bare at få solgt alle lade standerne til el-biler - og han gør et godt salgsarbejde.

Bofæller har haft travlt hele påsken med at tømme skure – Men der er også noget sjæls lise ved at få ryddet op en gang i mellem. Som kuriosum kan jeg nævne at da hus 9, 10 or 11 var færdig med hver især at tømme skuret stod der en hel reol tilbage med krukker og ting på. Gad vidst hvem den stammer fra? Måske helt tilbage fra doucas tid? – nå men dem kommer i hvert fald ikke tilbage ej heller indholdet. Håber i andre også benytter lejligheden til at få ryddet op. Og spændende hvad der dukker op.

Udover de store projekter har året som sædvanligt budt på adskillige arbejdsweekender. Bofællesskabets virkelige festdage – og nogen weekender jeg selv personligt altid ser frem til, både fordi vi forskønner vores dejlige sted, men også fordi de plejer at være rigtig hyggelige, noget jeg tror jeg deler med en del heroppe. Selv børnene går til dem med krum hals, og nogen endda i helt særlig grad. Det er tydeligt at toddlerne som vi havde pasnings udfordringer med for få år siden nu er vokset og er en integreret del af weekenderne.

Et af de sidste store mandskabskrævende projekter nemlig nordvolden kom til afslutning med lidt afsluttende prof hjælp udefra og Flemmings trappe er en fryd hver gang man kommer nordfra – nu med messing plade. Det gav luft til at vi 2018 og her i den første i foråret 2019 har kunne få fikset en masse mindre projekter vi har gået og skubbet lidt foran os, samt en del af de sædvanlige. Vi fik opmalet parkeringspladsen – det gav for i øvrigt plads til et nyt ord jeg hørte i strædet. En jordmoderparkering. Der er åbenbart nogle der har sværere ved at se stregerne en andre, men jeg nævner ingen navne.

Vi fik endelig malet vinduerne på fælleshuset mod nord, fikset bænkene, lavet altanen, ordnet dørene i entreen, fikset børnerummet med friske nye farver, fik et helt nyt og fantastisk shelter mod vest, Jeg kan desuden opfordrer folk der endnu ikke har set den, til at se videoen med Shelteret der transporteres til dens endelige placering – findes på FB. Vi fik endnu engang ryddet op i mange hjørner, og med Buster i arbejde er en del af de trivielle opgaver heldigvis blevet en del lettere. Og derudover en række af de sædvanlige forskønnelsesopgaver med beskæring mm.

Året har også budt på en del goddag og farvel til bofæller.

Tine, Anders, August og Victor var allerede nævnt i sidste års beretning men flyttede ind i maj. Så stort velkommen

Det var desuden starten til en af de større rokader i bofællesskabets historie med bofæller der flyttede mellem husene og en gang i mellem ud af bofællesskabet når projektplanen ikke helt holdt. Således nåede Sebastian og Anne at flytte fra os i et par måneder inden de kom stærkt tilbage – og tak for det. Henrik og Maria har være på en lidt længere ekskursion, men er forhåbentlig snart til bage til os igen.

Katrine og Søren har vel i princippet boet heroppe mere end et år men har nu endegyldigt fået fod under egen bord på gården

Så har vi desværre måtte sige farvel til en elskelig bofællefamilie nemlig Hans og Kirstine, Esther og Jens der alle vil blive savnet heroppe, men som havde mod på at prøve bylivet af.

Til gengæld er vi så blevet velsignet med en ny herlig familie så hermed hjertelig velkommen endnu en gang til Ditte, Christian, Bjørk, Hugo og Isak der allerede har sat sig præg på stedet og nået at involvere sig i et hav af opgaver og grupper heroppe.

Og så har jeg ikke helt styr på hvilke teenagere der faktisk rømmede i 2018, men hus 14 er vist blevet lidt mere tomt ligeså hus 8.

Årets gang med alle vores dejlige traditioner lagde ud med skt. hans med dejligt vejr og majstang som ny feature. Men mindre ild end sædvanligt.

Trivselsweekend i efteråret bød på mad udefra og Akademiet For Utæmmede Kreativitet , AFUK med meget grin og vidst også en enkelt rygskade.

Da mørket begyndte at sænke sig hold vi Mortens Aften med den obligatoriske and, og fødselsdag for søren i et hug som noget nyt.

De to julearrangementer ræsede afsted inden det var tid til at være ”Helte” nytårsaften.

Fastelavn oplever sin anden ungdom på bakken efter nogle magre år uden for mange børn – med traditionel march gennem strædet og mange flotte udklædninger - og hjemmelavede fastelavns boller som er blevet en god tradition heroppe.

Året har desuden budt på ny urtehave der kom til verden trods nogen modstand vedr. placering, men her slog demokratiet til, og så en ny læsegruppe så dagens lys og den buldrer derudaf.

Interessen fra bofællesskabet udefra er stadig stor – jeg er på fordelingslisten på folk der gerne vil bo heroppe og den er boomet i det nye år. Efter vi havde landsbyen på besøg ved vores seneste arbejdsdag, kom der sågar en henvendelse fra en dernede fra. Vedkommende synes bare at der var en fantastisk stemning heroppe – måske lidt hjulpet på vej af Louises meget festlige afslutningstale på arbejdsweekenden hvor landsbyen lyttede med. Og dejligt at vi har god kontakt med vores kære naboer.

Lidt statistik fra året der gik.

Vi fejrede 78 fødselsdage i det forgangne år og er nået op på en gennemsnitsalder af 39,7 år. Vi fejrede en del runde på udvidede fredags arrangementer men stikket tog Mikkel der havde arrangeret en alternativ fødselsdag med bustur til Rømø, med østersfangst for de heldige der var hjemme og kunne deltage den 30. december. De helt store brag i fælleshuset har vi dog færre af.

Hvilket også kan ses på Ølsalget der er fuldstændig kuldsejlet med skamfulde 16 fustager – vi nærmer os hvad jeg omsatte for på enkelt god dag i de glade nuller hvor vi rundede de 75 fustager om året. Men måske er vi gået hen og blevet lidt sundere heroppe, hvad der også ses på menukortet hvor os der ikke kan finde ud af det selv, bliver hjulpet på vej til en mere co2 venlig menu med mange, og i særdeleshed mange lækre vegetar dage i fælleshuset. Tænk at det skulle komme fra mig.

Vi er gode til at kommunikere med hinanden. Udover snakken ved maden, i strædet og ved bålpladsen samt på facebook, modtog jeg ca. 1400 mails i det forgange år fra bofæller. Og det er vel og mærke i gmail hvor en mail der er blevet svaret frem og tilbage på flere gange kun tæller en. Og så skal vi ikke glemme vores uundværlige bakkanal der er udkommet ca. 47-48 gange siden sidste generalforsamling – og nu med natur vejledning og årstidens fugle og planter til at gøre os andre klogere.

Vi skal stadig minde hinanden på også at være gode til at kommunikere på fællesmøderne. Husk de 3 k’er , at kritik og kommentarer skal være konkrete, konstruktive og kærlige.

Vi er et bofællesskab i konstant bevægelse takket være alle de fantastiske og ressourcestærke bofæller der bor heroppe, og de nye som kommer til, og som byder ind med forandring - og derfor ændrer vi os og flytter os, og det skal vi fortsætte med. For det giver liv

Og som Formand skal man jo gå forrest, men holde sig i baggrunden.

Så med disse ord overgiver jeg beretningen til generalforsamlingen.

MVH

Torben Madsen

Formand,